**44.§**

# **Par projektu pieteikumu apstiprināšanu Ogres novada pašvaldības projektu konkursā**

# **„Veidojam vidi ap mums Ogres novadā”**

(D.Grīsle)

Noklausoties Attīstības nodaļas vadītājas p.i. Daces Grīsles sniegto informāciju par šā gada martā Ogres novada pašvaldības izsludināto projektu konkursu „Veidojam vidi ap mums Ogres novadā” un pamatojoties uz likuma „Par pašvaldībām” 12. pantu un 21. panta pirmo daļu, kā arī ņemot vērā projektu konkursa “Veidojam vidi ap mums Ogres novadā” vērtēšanas komisijas 26.05.2014. sēdes protokolu,

**balsojot: PAR –** 14 balsis (A.Ceplītis, E.Dzelzītis, V.Gaile, E.Helmanis, R.Javoišs, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, D.Širovs, I.Vecziediņa), **PRET** – nav, **ATTURAS** – nav, Ogres novada dome **NOLEMJ:**

1. **Apstiprināt** projektu konkursa „Veidojam vidi ap mums Ogres novadā” vērtēšanas komisijas izvērtētos un īstenošanai izvirzītos projektu pieteikumus [saskaņā ar pievienoto pielikumu,](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2014/19_junijs/piel/piel_par_44.pdf) piešķirot tiem finansējumu 40 000,- EUR apmērā.
2. **Uzdot** pašvaldības izpilddirektoram **Jānim Latišam** noslēgt ar finansējuma saņēmējiem līgumus par finansējuma piešķīrumu un izlietošanu projektu konkursa „Veidojam vidi ap mums Ogres novadā” ietvaros.
3. **Kontroli** par lēmuma izpildi uzdot domes priekšsēdētājam **Artūram Mangulim**.